《宝安八景诗 其三 黄岭廉泉》
明代·陈靖吉

旗峰万仞插天碧，山高水深来有脉。古今酌遍野人杯，谁是夷齐谁盗蹠。

愿公激浊更扬清，大作霖雨均山城。馀功不独苏久旱，且为赤子洗甲兵。

作者简介：陈靖吉，东莞人。明太祖洪武初举文学，授广州府训导。好称诗，与何潜渊、罗泰同主东莞凤冈诗社。有《陈靖吉诗稿》。清康熙《东莞县志》卷一二有传。